सरकार द्वरा गठित एसआईटी (स्पेशल इन्वेस्टीगेशन टीम) मामले की जांच कर रही है। हालांकि भोजपुर एसपी एम आर नायक का दावा है कि पूरा मामला – दिन के उजाले की तरह साफ़ हो गया है। मूल विवाद एक जमीन पर कब्जा को लेकर था। हरे राम पांडेय, जो आरा शहर के सबसे पुराने रंगदार के रुप में जाना जाता है, के बेटे अभय पांडेय ने घटना के 9 दिन पहले ब्रहमेश्वर मुखिया को जमीन के मामले में टांग न अड़ाने की बात कही थी। पुलिस का अनुमान है कि हत्या के बाद अभय नोएडा चला गया है और अब तक फ़रार है। अबतक हरे राम पांडे के भतीजे अनिल कुमार पांडे समेत तीन लोगों को गिरफ़्तार किया गया है और उन्हें आरा जेल में रखा गया है।